### Likumprojekta “Par nekustamā īpašuma “Akmentiņi”, Dzidriņās, Stopiņu novadā, daļas atsavināšanu sabiedrības vajadzībām – transporta infrastruktūras – ceļa uzturēšanai” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par nekustamā īpašuma “Akmentiņi”, Dzidriņās, Stopiņu novadā, daļas atsavināšanu sabiedrības vajadzībām – transporta infrastruktūras – ceļa uzturēšanai” (turpmāk – Likumprojekts) paredz atsavināt daļu no nekustamā īpašuma “Akmentiņi”, Dzidriņās, Stopiņu novada – transporta infrastruktūras – pašvaldības ceļa uzturēšanai.Likumprojekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5. pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Likuma 13. pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.Stopiņu novada domes 2018. gada 28. februāra lēmums (protokols Nr. 20, 4.5. p) “Par nekustamā īpašuma daļas atsavināšanu sabiedrības vajadzībām no nekustamā īpašuma “Akmentiņi””. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Stopiņu novada domes 2017. gada 31. maijā pieņemto lēmumu „Par nekustamā īpašuma “Akmentiņi” daļas atsavināšanu sabiedrības vajadzībām” (protokols Nr. 100, 2.2.9. sadaļa par nekustamā īpašuma “Akmentiņi” daļas atsavināšanu sabiedrības vajadzībām) tika pieņemts konceptuāls lēmums uzsākt nekustamā īpašuma “Akmentiņi”, Dzidriņās, Stopiņu novadā, daļas, kas atrodas zem pašvaldībai piederošā ceļa posma C21 – Grīvas atsavināšanu (kadastra Nr. 80960040038) (turpmāk – Atsavināmais nekustamais īpašums) atsavināšanu sabiedrības vajadzībām. Minētā nekustamā īpašuma daļa tiek atsavināta transporta infrastruktūras attīstībai, un atsavināšana ir vienīgais veids šī mērķa sasniegšanai.Īpašuma tiesības uz nekustamo īpašumu reģistrētas Rīgas rajona tiesas Stopiņu novada zemesgrāmatu nodalījumā Nr. 231, īpašnieks Juris Petuško (turpmāk – Atsavināmā nekustamā īpašuma īpašnieks).Zemesgrāmatā nekustamajam īpašumam ir reģistrētas šādas apgrūtinājuma atzīmes:1. tālsakaru līniju centra sakaru kabelis 0,1 km;
2. centrālie elektrotīkli 0,4 kV EPL 0,2 km/5m – 0,1 km;
3. ceļa servitūts par labu “Indru” mājām – 0,1 km;
4. ceļa servitūts par labu “Sišu” mājām – 0,18 km.

Nekustamais īpašums sastāv no vienas zemes vienības ar kadastra apzīmējumu 8096 004 0038 un kopējo platību 9900 m2, no kuras zemes gabals 534 m2 platībā atrodas zem pašvaldības ceļa “C21 - Grīvas”, Dzidriņās, Stopiņu novadā.Saskaņā ar Likuma 4. pantu, nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Stopiņa novada dome ilgstošā laika periodā piedāvāja Atsavināmā nekustamā īpašuma īpašniekam vienoties par tā atsavināšanu, tomēr vienošanās netika panākta:1. 2016. gada 21. novembrī Stopiņu novada dome Atsavināmā nekustamā īpašuma īpašniekam nosūtīja vēstuli Nr. 01-18/1345 ar uzaicinājumu ierasties Stopiņu novada pašvaldībā uz tikšanos par plānotā ceļa izbūvi, uzklausītu priekšlikumus par ceļa pārbūves jautājumiem.
2. 2016. gada 15. decembrī Stopiņa novada dome saņēma Atsavināmā nekustamā īpašuma īpašnieka iesniegumu ar priekšlikumiem par ceļa pārbūvi.
3. 2017. gada 5. janvārī Stopiņa novada dome nosūtīja Atsavināmā nekustamā īpašuma īpašniekam vēstuli Nr. 2.1.-1/16, kurā lūdza līdz 2017. gada 31. janvārim izvērtēt un sniegt rakstisku atbildi par pašvaldības piedāvāto vienošanos, par nepieciešamā zemes gabala nodošanu pašvaldībai, slēdzot līgumu par reālservitūta nodibināšanu (turpmāk – servitūta līgums).
4. Kā izriet no 2017. gada 31. janvārī Stopiņu novada domē saņemtās Atsavināmā nekustamā īpašnieka vēstules, Stopiņu novada dome nav vienojusies ar Atsavināmā īpašuma īpašnieku par servitūta līguma slēgšanu;
5. Stopiņu novada dome 2017. gada 31. maijā pieņēma lēmumu “Par nekustamā īpašuma “Akmentiņi” daļas atsavināšanu sabiedrības vajadzībām” (protokols Nr. 100, 2.2.9. sadaļa par nekustamā īpašuma “Akmentiņi” daļas atsavināšanu sabiedrības vajadzībām), ar kuru nolēma konceptuāli atbalstīt nekustamām īpašuma “Akmentiņi”, Dzidriņas, Stopiņu novads, kas atrodas zem pašvaldībai piederošā ceļa (ceļa posma C21) Grīvas atsavināšanu par labu Stopiņu novada pašvaldībai sabiedrības vajadzībām – transporta infrastruktūras – ceļa, uzturēšanai. Lēmums netika pārsūdzēts un stājās spēkā;
6. 2017. gada 7. jūlijā tika nosūtīta vēstule Nr. 2.1.-1/668 Atsavināmā nekustamā īpašuma īpašniekam ar informāciju, ka servitūta līguma noslēgšana ir lietderīgākais un ātrākais veids kā sakārtot pašvaldības un privātpersonas attiecības, lai nekavētu ceļa būvniecības projekta realizāciju;
7. SIA „Interbaltija”, ar kuru tika noslēgta vienošanās par nekustamā īpašuma vērtēšanu, 2018. gada 8. janvārī noteica Atsavināmā nekustamā īpašuma tirgus vērtību 2400,00 *euro* (divi tūkstoši četri simti *euro* un 00 *euro* centi) apmērā;
8. Stopiņu novada dome 2018. gada 28. februāra sēdē izskatīja jautājumu par Atsavināmā nekustamā īpašuma atsavināšanas atlīdzības apmēru (sēdes prot. Nr. 20 4.5. punkts), pamatojoties uz 20. panta pirmo daļu, Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu (turpmāk – Noteikumi Nr. 204) un, ņemot vērā SIA „Interbaltija” 2018. gada 8. janvāra vērtējumu noteikt atlīdzību par Atsavināmo nekustamo īpašumu 2400,00 *euro* (divi tūkstoši četri simti *euro* un 00 *euro* centi) apmērā.
9. Stopiņu novada dome 2018. gada 7. jūnijā Atsavināmā nekustamā īpašuma īpašniekam nosūtīja vēstuli Nr. 2.1.-1/605, kurā Atsavināmā nekustamā īpašuma īpašniekam atkārtoti norādīja par Stopiņu novada domes 2018. gada 28. februārī pieņemto lēmumu (sēdes prot. Nr. 20 4.5.punkts) “Par nekustamā īpašuma daļas atsavināšanu sabiedrības vajadzībām no nekustamā īpašuma “Akmentiņi””. Minētajā vēstulē izteikts lūgums 30 (trīsdesmit) dienu laikā pēc vēstules saņemšanas rakstveidā paziņot par gatavību noslēgt līgumu par Atsavināmā nekustamā īpašuma labprātīgu atsavināšanu, kā arī norādīts, ka, ja noteiktajā laikā netiks sniegta atbilde, tiks uzskatīts, ka nav izdevies panākt labprātīgu vienošanos par Atsavināmā nekustamā īpašuma atsavināšanu un Stopiņu novada dome vērsīsies ar lūgumu Ministru kabinetam iesniegt izskatīšanai Saeimai likumprojektu par piespiedu Atsavināmā nekustamā īpašuma atsavināšanu;
10. Stopiņu novada dome 2018. gada 31. oktobrī, pamatojoties uz Likuma 13. pantu, un ņemot vērā, ka noteiktajā termiņā Atsavināmā nekustamā īpašnieks neinformēja Stopiņa novada domi par iespēju noslēgt līgumu par Atsavināmā nekustamā īpašuma labprātīgu atsavināšanu, pieņēma lēmumu (sēdes prot. Nr. 38, 4.2.punkts) „Par nekustamā īpašuma daļas atsavināšanu sabiedrības vajadzībām no nekustamā īpašuma “Akmentiņi””.

Atbilstoši Noteikumu Nr. 204 3. punktam Stopiņu novada dome ar 2017. gada 31. maija lēmumu “Par Atlīdzības noteikšanas komisijas izveidošanu” (sēdes prot. Nr. 100, 4.7. punkts) ir izveidojusi atlīdzības noteikšanas komisiju (turpmāk – komisija).Komisija 2018. gada 13. februārī slēgtā sēdē (protokols Nr. 1) nolēma apstiprināt atlīdzības apmēru 2400,00*euro* (divi tūkstoši četri simti *euro* un 00 *euro* centi) par sabiedrības vajadzībām nepieciešamo Atsavināmo nekustamo īpašumu. Saskaņā ar Likuma 9. pantā noteikto kārtību – ar Stopiņu novada domes 2017. gada 31. maija lēmumu „Par nekustamā īpašuma “Akmentiņi” daļas atsavināšanu sabiedrības vajadzībām” (protokols Nr. 100, 2.2.9. sadaļa par nekustamā īpašuma “Akmentiņi” daļas atsavināšanu sabiedrības vajadzībām) Atsavināmā nekustamā īpašuma atsavināšana ierosināta  par  noteikto atlīdzību 2400,00*euro* (divi tūkstoši četri simti *euro* un 00 *euro* centi).Atlīdzības apmērs pamatots ar neatkarīga sertificēta nekustamo īpašumu vērtētāja SIA „Interbaltija” 2018. gada 8. janvāra nekustamā īpašuma vērtējumu. Papildu zaudējumi, kas būtu atlīdzināmi, nav konstatēti.Vienošanos ar Atsavināmā nekustamā īpašuma īpašnieku par tam piederošā nekustamā īpašuma labprātīgu atsavināšanu pašvaldībai nav izdevies panākt. Līdz ar to ir izpildījušies Likuma 4. pantā, 5. pantā un 13. pantā noteiktie priekšnoteikumi Likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā. Saskaņā ar Stopiņu novada domes 2017. gada 31. maija lēmumu „Par nekustamā īpašuma “Akmentiņi” daļas atsavināšanu sabiedrības vajadzībām” (protokols Nr. 100, 2.2.9. sadaļa par nekustamā īpašuma “Akmentiņi” daļas atsavināšanu sabiedrības vajadzībām) nekustamais īpašums tiek atsavināts transporta infrastruktūras attīstībai – pašvaldības ceļa uzturēšanai nepieciešamās zemes izmantošanai. Saskaņā ar likuma ”Par pašvaldībām” 15. panta pirmās daļas 2. punktu Atsavināmais nekustamais īpašums nepieciešams pašvaldības autonomās funkcijas nodrošināšanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana). Iegūstot Stopiņu novada pašvaldības īpašumā Atsavināmo nekustamo īpašumu, tiks sasniegts sabiedrības kopējām interesēm atbilstošs mērķis. Pašvaldībai iegūs nekustamo īpašumu transporta infrastruktūras uzturēšanai un attīstībai.Saskaņā ar Likuma 15. pantu īpašuma tiesības uz nekustamo īpašumu, kas atsavināts, pamatojoties uz likumu, pāriet pašvaldībai, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Stopiņu novada pašvaldība samaksājusi Atsavināmā īpašuma īpašniekam atlīdzību saskaņā ar Likuma 29. panta pirmajā daļā minēto.Saskaņā ar Likuma 27. panta pirmajā un otrajā daļā noteikto Atsavināmā īpašuma īpašniekam pēc tam kad stājies spēkā likums par konkrētā nekustamā īpašuma atsavināšanu, ir tiesības Civilprocesa likuma noteiktajā kārtībā apstrīdēt Stopiņu novada domes noteikto atlīdzības apmēru.  |
| 3. |  Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Stopiņu novada pašvaldība.  |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt Likumprojekta par nekustamā īpašuma atsavināšanu atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas ar nekustamā īpašuma atsavināšanu iesaistīto pušu tiesības. Dokumenti, kuri satur personas datus, ir paredzēti šauram lokam – noteiktajiem saskaņošanas dalībniekiem, kas veic Likumprojekta un anotācijas izvērtējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atsavināmā nekustamā īpašuma īpašnieks.Stopiņu novada pašvaldības iedzīvotāji un pārējās personas, kuras izmantos autoceļa C21-Grīvas posma transporta infrastruktūru. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija  | Projekta īstenošanai nav nepieciešami papildus līdzekļi no valsts budžeta. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidējā termiņa budžeta ietvaru | izmaiņas, salīdzinot ar vidējā termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam  |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 2400,00 *euro* | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 2400,00 *euro* | 0 | 0 | 0 | 0 | 0 | 0 |
| 2. Budžeta izdevumi: | 2400,00 *euro* | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 2400,00 *euro* |
| 3. Finansiālā ietekme: | 0 *euro* | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 *euro* | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins | 2400,00 *euro* |
| 7. Amata vietu skaita izmaiņas | Projekts šo jomu neskar |
| 8. Cita informācija | Izmaksas, kas saistītas ar nekustamā īpašuma reģistrēšanu zemesgrāmatā uz pašvaldības vārda un Atsavināmā nekustamā īpašuma pirkšanu tiks segti no Stopiņu novada pašvaldības līdzekļiem.Nepieciešamos finanšu līdzekļus Atsavināmā nekustamā īpašuma atsavināšanai sabiedrības vajadzībām 2400,00 *euro* (divi tūkstoši četri simti *euro* un 00 *euro* centi). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka likumprojekts neatbilst minētajiem kritērijiem, sabiedrības līdzdalības kārtība likumprojekta izstrādē netiek piemērota. Likumprojekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/*Tiesību aktu projekti,* kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Likumprojektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Stopiņu novada pašvaldība, Vides aizsardzība un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Vides aizsardzības un reģionālās

attīstības ministrs Juris Pūce

Sprūde 67026438

anda.sprude@varam.gov.lv